Schlass Kéideng
D'Schlass vu Kéideng ass en Haus, dat südlech vu Kéideng, an der Gemeng Fëschbech, am Dall vun der Wäisser Iernz, laanscht den CR119 steet.

Zum 'Schlass' gehéiert och e virgelagert fréiert Wirtschaftsgebai, duerch dat eng Paart bei d'Schlass féiert.

Geschicht
D'Gebai huet dräi Stäck a gouf spéitstens 1812 vum Schmelzhär Charles Joseph Collart baue gelooss. Hien hat kuerz virdrun d'Fëschbecher Schlass an d'Schmelz, déi dozou gehéiert huet, kaaft. D'Gebai gläicht dem Schengener Schlass, dat dem Collart säi Jong Jean Nicolas 1812 opriichte gelooss hat. Et war als Verwaltungsgebai vun der Schmelz geduecht.

1836 gouf d'Schlass un den Auguste Garner verkaaft, nodeems säi Proprietaire, den Enkel vum Charles Joseph Collart, deen och Charles Joseph Collart housch, verschëlt gestuerwe war. Vun 1847 bis 1854 huet et dem Louis-René de Berthier vum Schlass La Grange gehéiert (un deen haut nach eng Tak am Haus erënnert). Vun 1863 huet et der Famill von Arenberg gehéiert, déi et verpacht hunn. Ufanks vum 20. Joerhonnert waren de Léon Bernard-Servais an dono den Eduard Wolff Majerus Proprietairen.

Den 30. August 2021 gouf d'Schlass als nationaalt Monument ze klasséiert.

Bauwierker 19. Joerhonnert
Gemeng Fëschbech
Klasséiert Buergen a Schlässer
Keideng